Westminsterin silta. Taustalla parlamenttitalo
**Westminsterin silta** (engl. *Westminster Bridge*) on Thames-joen ylittävä silta Lontoossa Yhdistyneessä kuningaskunnassa. Silta yhdistää pohjoisella puolella olevan Westminsterin eteläpuolella olevaan Lambethin kaupunginosaan.

Nykyinen silta on jo toinen samalla paikalla. Ensimmäinen silta valmistui 1746, mutta sitä jouduttiin korjaamaan vakausongelmien vuoksi ja avattiin liikenteelle vasta 1750. Sillan turvallisuus aiheutti kuitenkin jatkuvia huolia ja kustannuksia. Päätös kauniina pidetyn sillan uudellenrakentamisesta tehtiin 1853.

Uuden sillan suunnittelussa pidettiin tärkeänä sen yhteensopivuutta vieressä sijaitsevan goottilaistyylisen Westminsterin palatsin kanssa. Sillan rakentaminen aloitettiin 1854 ja se avattiin liikenteelle 1862. Vuonna 1970 silta maalattiin pääosin vihreäksi, joka on viereisessä palatsissa istuvan parlamentin alahuoneen kokoussalin teemaväri. Sen vastakohta on punainen Lambethin silta, joka ylähuoneen kokoussalin teema väri. 

Westminsterin sillalla on Thamesin silloista kaikkein matalin alitus. Se kärsikin tammikuussa 2001 melkoisia vahinkoja laivan törmättyä siihen. Sillan korjaus- ja muutostyöt alkoivat vuonna 2003. Työhön sisältyi valurautaisten tukirakenteiden uusiminen ja sillan maalaus. Silta yhdistää joen länsirannalla sijaitsevan Westminsterin palatsin sen itäpuolella oleviin County Hall -rakennukseen ja London Eye -maailmanpyörään. Silta toimi Lontoon maratonin alkuvuosina juoksijoiden maalina.

Westminsterin silta on luokiteltu poikkeuksellisen tärkeäksi rakennelmaksi. Se sijaitsee Thamesin virtausuunnassa Hungerfordin kävelysillan yläpuolella ja Lambethin sillan alapuolella.

* Westminsterin vanha silta Canaletton öljymaalauksessa vuodelta 1747.Westminsterin vanha silta Canaletton öljymaalauksessa vuodelta 1747.
* Katutaiteilijoita Westminsterin sillalla, taustalla London Eye.Katutaiteilijoita Westminsterin sillalla, taustalla London Eye.
* Nykyinen Westminsterin silta ja sen lähellä sijaitsevia rakennuksia iltavalaistuksessa.Nykyinen Westminsterin silta ja sen lähellä sijaitsevia rakennuksia iltavalaistuksessa.

Lähteet
-------

1. 1 2 3  Brian Cookson: Westminster Bridge (pdg)  Lokakuu 2010. London historians. Viitattu 25.3.2017. (englanniksi)
2. ↑  Westminster Bridge (Alkuperäinen teos: Survey of London: Volume 23, Lambeth: South Bank and Vauxhall,London Council, London, 1951, jossa sivut 66-68.) *BHO, British History Online*. Viitattu 23.3.2017. (englanniksi)
3. ↑  Zoe Craig: 11 Secrets Of Westminster Bridge *Londonist*.  08.11.2016. Viitattu 23.3.2017.
4. ↑  Westminster Bridge gets a face-lift *CN Construction News*. Viitattu 23.3.2017. (englanniksi)
5. ↑  Where Thames Smooth Waters Glide *thames.me.uk*.  23.3.2017.  (englanniksi)
6. ↑  The 1994 London Marathon: Mexican wave ready to sweep home: Hugh Jones, winner of the London Marathon in 1982, sees little hope for the British in this year's race *Independent*. Viitattu 23.3.2017. (englanniksi)
7. ↑  IoE Number: 204781, Westminster Bridge, Westminster Bridge Road SE1 Historic England, Images of England.  Arkistoitu 24.2.2019. Viitattu 23.3.2017. (englanniksi)
8. ↑  Search Details (Search result Canaletto: Westminster Bridge, with the Lord Mayor's Procession on the Thames) Yale Center for Brittish Art. Viitattu 25.3.2017. (englanniksi)

Aiheesta muualla
----------------

* Kuvia tai muita tiedostoja aiheesta **Westminsterin silta** Wikimedia Commonsissa